***Forslag til pressemelding***

*Send tilpasset pressemelding på e-post til din lokalavis. Det er fint å følge opp med en telefon etter et par dager dersom du ikke hører noe. Inviter gjerne redaksjonen på besøk til arrangementet!*

**Den store klesbyttedagen kommer til [stedsnavn]!**

**Bytt klær du ikke lenger bruker – og få nye favoritter i retur samtidig som du sparer miljøet! Lørdag 27. april 2024 arrangeres Den store klesbyttedagen på [stedsnavn]!**

Vi nordmenn kjøper 60 prosent mer klær enn for bare 15 år siden, og bruker dem halvparten så lenge. Enkelte plagg brukes faktisk så lite som 7-8 ganger. Heldigvis blir stadig flere klar over dette problemet og ønsker å gjøre noe med det – også her i [ditt sted]. Lørdag 27. april arrangeres det derfor klesbyttefest på [navn på lokale] klokken [tidspunkt], for alle som vil fornye klesskapet på en miljøvennlig måte.

– Klesbytting er et hyggelig og enkelt miljøtiltak, og et godt alternativ til shopping. Dette er noe alle kan være med på, sier [ditt/arrangørens navn].

Kostnadene for det høye klesforbruket vårt, betales av billig arbeidskraft og av planeten vår. For hvert plagg som produseres krever ressurser fra naturen. Produksjonen av bare én t-skjorte krever tusenvis av liter vann.

- Åtte prosent av de globale klimagassutslippene kommer fra tekstilproduksjon - det er mer enn alle utslipp fra fly- og båttransport til sammen. Hvis vi bytter klær får vi fornyet garderoben samtidig som vi reduserer behovet for å kjøpe nye. Da minsker vi både ressursforbruket og forurensingen, sier nestleder i Naturvernforbundet Pernille Bonnevie Hansen

Klesbyttekonseptet er enkelt: Finn frem inntil syv plagg fra bakerst i klesskapet. For hvert plagg du har med deg, får du en kupong du kan bytte inn i et nytt plagg. Innlevering av klær skjer [informasjon om leveringsordning].

I fjor var det hele 274 klesbyttearrangementer over hele landet med over 12 500 besøkende. Her fikk nærmere 67 900 plagg nye eiere. Nå håper vi på like stort engasjement rundt årets arrangement!